นายกรัฐมนตรี ขอบคุณทุกหน่วยงานที่ร่วมกันทำให้การประชุมสุดยอดอาเซียนประสบความสำเร็จ และขอให้หน่วยงานที่เกี่ยวข้องไปปรับปรุงแก้ไข ก่อนที่ไทยจะเป็นเจ้าภาพการประชุมอีกครั้งปลายปีนี้
พล.ต.อธิสิทธิ์ ไชยนุวัติ ผู้ช่วยโฆษกประจำสำนักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี  ขอบคุณหน่วยงาน เจ้าหน้าที่ทุกฝ่าย และ ประชาชน ที่ร่วมกันทำให้การประชุมสุดยอดอาเซียน ประสบความสำเร็จ บรรลุวัตถุประสงค์ ส่วนปัญหาต่าง ๆ ขอให้หน่วยงานที่เกี่ยวข้องไปปรับปรุงแก้ไข ก่อนที่ไทยจะเป็นเจ้าภาพการประชุมอีกครั้งปลายปีนี้ เพื่อไม่ให้เกิดปัญหาขึ้นอีก        นอกจากนี้ นายกรัฐมนตรี ยังสั่งการ เรื่องการกวดขันการจราจร สำหรับรถที่จอดทิ้งไว้ในที่สาธารณะ เช่นใต้สะพาน ริมถนน ซึ่งกีดขวางการจราจร รวมทั้งการแข่งรถในทางสาธารณะ เช่น พระราม 4 เหล่านี้ ขอให้ตรวจสอบ และดำเนินการตามกฎหมาย#นายกรัฐมนตรี  #การประชุมสุดยอดอาเซียน  #สำนักข่าว #กรมประชาสัมพันธ์